PE VALEA ARIEŞULUI MIC ÎN CĂUTAREA URMELOR LUI IANCU
ŞCOALA CU CLASELE I-VIII VIDRA

PROFESOR

BALEA ELENA
          Spre deosebire de alte văi ,Valea Arieşului Mic, nejustificat, rămasă  atâta vreme neamenajată turistic, cu inepuizabelele ei frumuseţi, ni se înfăţişează plină de inedit.                 Aici este locul unde şi-a pus natura ce a avut mai curat, mai sălbatic, iar istoria ce a avut mai măreţ şi mai durabil. 
   Ajunşi aici, în satul şi în casa celui mai iubit dintre moţi din toate timpurile, nu putem pleca înainte să ne întoarcem cu gândul la eroul nostru, al moţilor şi al neamului românesc.

   E deajuns o şoaptă surdă, ca să te întorci cu gândul prin vreme, să poposeşti o clipă în lumea legendelor, în „ ţara de aur,” în” ţara de lemn” sau în „ţara de piatră”, în cuibul de vulturi, în „ cetatea lui Avram Iancu”.

   Satele de aici formează două mari comunităţi, Vidra şi Avram Iancu, aşezări vecine , înrudite atât prin faptul că sunt adâncite pe această vale, cât şi prin activitatea oamenilor de aici, multă vreme principala lor preocupare fiind agricultura şi pădurăritul.

 Fiecare sat , cătun, vale sau munte, culme împădurită ori retezată de vânt în creastă de stâncă, fiecare palmă de răzor este un document, o mărturie care ne aminteşte de Iancu, de cei care au făurit această lume încărcată de istorie şi legendă. Mai trebuie doar ca omul să le pună pe toate în valoare şi să le ofere iubitorilor de frumos.

   Valea Arieşului Mic această oază de pace şi linişte, nu trebuie decât  să-şi deschidă braţele primitoare, pentru toţi iubitorii de munte, de natură ,de drumeţii, pentru cei ce vor trece cu treabă pe aici, ori numai ca să vadă ori să simtă mai deaproape această lume de lemn, de piatră, să guste din plin frumuseţile ce le are.

  Câte curiozităţi ne oferă muntele, mai ales sfânta curata şi măreaţa natură..

  Urcând pe Arieş, pe oricare din căile ce străbat către creştetul Apusenilor, pe unde şi-au purtat paşii străbunii neamului moţesc, peste tot  întâlnim locuri sfintite cu sudoare şi cu sânge, relief plin de măreţie şi încântare.

    Zăvoaie, ponoare şi lunci, crânguri şi dumbrăvi, pâraie, văi şi râuri brăzdează în lung şi-n lat trupul muntelui, coline însorite, fâneţe şi păşuni, cascade şi dantelării de stâncă, frumuseţi inestimabile la tot pasul care încântă privirea şi înnobilează sufletele.

     Zona Arieşului Mic oferă resurse turistice , reprezintă interes pentru valoarea sa peisagistică, cât şi prin posibilităţile de acces, de dezvoltare a activităţilor turistice .                         Satele  moţeşti  se remarcă prin specificul lor, originalitatea şi valoarea turistică, cultural-istorică, prin ambianţa cadrului natural şi bogăţia resurselor sale.

      Monumente de arhitectură religioasă, remarcabile prin valoarea artistică şi vechimea lor, muzee etnografice şi memoriale, valoroase prin  autenticitatea lor,                                                                                                                                                                                                                        dar şi un element antropic deosebit de complex, specific zonei se referă la faptul că Valea Arieşului Mic păstrază urme de străveche locuire, prin numeroase mărturii arheologice.

      Zona Arieşul Mic ,  este mai greu accesibilă şi ca urmare mai puţin cunoscută  dar rămâne la fel de pitorească ca Valea Arieşului Mare, ni se înfăţişează  ca o zonă cu un real potenţial turistic.

     Colibele ne trimit cu gândul la vremuri îndepărtate, pe când gospodăriile satelor de aici nu aveau curte, nici încuietoare la casă. Uşa se deschidea în faţa oricui.

       În acest sens potenţialul turistic trebuie cercetat prin prisma celor două componente ale sale – componeneta naturală şi componeneta antropică.

       Componenta naturală, reprezentată prin peisaje spectaculoase şi monumente ale naturii cum ar fi: : “Dealul melcilor” , cascada Pişoaia, Izvorul Văii Morilor, Peştera Bârlog ( neexploatată), Peştera din Poieni , dasemenea neexploatată, Vârful Struţu, singururl loc din Apuseni unde creşte Floarea de colţ., Muntele Găina. 

"Dealul Melcilor", care se găseşte la hotarul comunei Vidra cu Avram Iancu, este unul din primele puncte fosilifere pomenite în literatura geologică (Posepni, Hamer, Stache), din cauza bogăţiei în forme detaşabile şi poziţiei accesibile. Cochiliile mari şi groase de Actaeonella giganteea se desprind din gresiile uşor dezagregabile şi se rostogolesc în mijlocul drumului, care urmăreşte malul stâng al Arieşului Mic. 
 " Depozitul" de melci fosilii Dealul Melcilor este unul dintre cele mai mari puncte fosilifere din ţară.
    Dealul întăreşte concluzia că pe aceste locuri cu 50-80 milioane ani în urmă se găsea o mare caldă care a permis dezvoltarea unei faune bogate

      Numeroase lucrări de specialitate si istorice ţin să evideţtieze aceasta minunaţie a naturii si un punct de atracţie pentru turişti, „in calea noastra la gura părăului Zlatinii vom afla ca un fel de minune a naturii un deal cu coastele acoperite  de nenumarate case de melci numiţi in latineste Actaeonella conica, Nerinea.” 

      In aretul acestui deal , pe malul drept al râului  ni se va infăţişa un frumos peisaj de munte, o cascadă incadrată , cu o imprejurime idilică  si din cele mai frumoase, Cascada Pişoaia .

     Cateva stânci de calcre insiră in o neoranduială poetică, cu coastele pleşuve, aburi iar printre ele se intinde un podeiu, acoperit cu tufiş, mai multe case apaţtinătoare Vidrei de Jos se află impraştiate pa langă stanci si terase , prin verzura pădurei. Ceea ce da insa o voiniciune deosebita acestui peisaj idilic, este un părău de munte , care se aruncă de pe podeiu, cam de la o inălţime de 20m, peste un perete de stâncă, făcând un suzet puternic.Totul ne infaţişează o privelişte incântătoare. Cascada e una din cele mai mari din Ardeal, si de remarcat ca apa coţtine o mare cantitate cu acid carbonic dizolvat. 

     Cheile Sturului- Valea Morii, situate in catunul Valea morii , oferă o minunată privelişte si oază de linişte, admirate in fiecare an de turişti.
     Componenta antropică –reprezentată prin vestigii ale civilizaţiei, din vremuri imemorabile, monumente  de artă laice şi religioase, muzee şi colecţii muzeale, elemente de etnografie şi folclor de o mare frumuseţe şi originalitate până la construcţii moderne –pensiuni turistice 

     Obosit şi istovit , călătorul nostru se va oprii mai întâi la Biserica din lemn din Goieşti-1712 unde se păstrează pictura originală cu scene biblice din 1790, apoi  la Biserica din Piatră din satul Lunca Bisericii , construită în secolul VI, numită  Biserica din Ciungi  şi Biserica din piatră din Poieni din anul 1684 cu icoane pictate în acelaşi an.

    Mormantul preotului Grigore Nicola

Pe crucea de mormant sta scris urmatorul text: „ Aici odihneşte preotul Grigore Nicola( 1789-1939) . Rugaţi-vă pentru el.” 

   S-a aflat printre delegaţii oficiali la Marea Adunare Nationala de la Alba-Iulia, in calitate de preot la Vidra de Jos alaturi de Ioan Gligor din Ponorel  .

Monumentul eroilor din Ponorel-crucea eroilor

 Aceasta cruce s-a ridicat în memorioa eroilor cazuti in războiul naţional( 1914-1918) sub glorioasa domniea Majestatii Sale, Ferdinand I, Mai 1926. Aici erau inscrisi 18 eroi cu numele, dar inscriptia este stearsă.

Biserica din Ciungi –Vidra-Sec. XII

Hrisovul din tinda Bisericii stă marturie că aceasta ar fi fost construită înca din sec. XII avand hramul Sfintii Arhangheli Mihail SI Gavril şi i se mai zice Biserica din Ciungi . Clopotele din turlă astesta prin inscripţie ca sunt turnate in anul 1596. Acest lăcaş a suferit în decursul timpului unele modificari . 
         Biserica din satul Goiesti -1712

„Adevărate tezaure de artă şi istorie, bisericile de lemn sunt popasuri necesare în calea celui ce doreşte să înţeleagă originalitatea şi forţa spirituală a poporului român, capacitatea sa de a crea întru frumos, chiar şi în condiţiile grele ale unor lungi secole de asuprire.        Frumuseţea lor, de o suverană nobleţe, este înainte de toate mărturie sigură de străveche tradiţie.

Bisericile de lemn, gârbovite uneori de vreme, istorisesc o limbă a lor, şi cel care are răgaz şi ştie să asculte, pricepe că, prin tot ce au caracteristic, bisericile de lemn din nord-vestul ţării aparţin fondului unitar de artă populară românească.
Cu toate vicisitudinile istoriei, secolul al XVIII-lea a însemnat cu adevărat apogeul arhitecturii populare în lemn. (...) Bisericile de lemn construite după această perioadă n-au mai atins măreţia şi farmecul celor dintâi. O strălucită şi arhaică civilizaţie a lemnului avea să fie înlocuită, treptat şi ireversibil cu cărămidă, ţiglă şi mai târziu beton.
      Muzeul memorial Avram Iancu şi expoziţia etnografică , oază de linişte şi contemplare î-şi deschide larg porţile pentru orcine vrea să  poposească în casa marelui erou.

Expoziţia etnografică inaugurată într-un  moment festiv la care a participat şi preşedintele Consiliului Judeţan Alba, d-l Ioan Dumitrel şi alte personalităţi locale şi invitaţi de prestigiu din judeţ îi va înfăţişa călătorului nostru acea lume de basm şi de legendă de care vorbeam mai înainte.

            La chemarea   Muntelui , în cea mai apropiată zi de 20 iulie  , se ţine una din marile sărbători ale moţilor din cele patru vînturi .  În miezul fiecărei veri, la praznicul Sfântului Ilie, moţii au făcut din sărbătoarea lor una naţională la care iau parte iubitori ai muntelui din toate ţinuturile româneşti , dar şi dincolo de hotare.

                Sus la cota 1840, ani dea rândul Muntele Găina  îmbrăcat în straie de sărbătoare î-şi ridică fruntea pentru a întâmpina mirificul răsărit de soare.

               E semn bun că viaţa aici în împărăţia muntelui î-şi urmează cursul ei firesc, că însemnele noului î-şi fac simţită prezenţa şi  aici , e adevărat ceva mai modest ,  sufletul moţului nu are “ hodină” precum Arieşul  care coboară grăbit vorbind în graiul său cu feciorii şi fetele satelor prin care trece şi povesteşte cu oricine îi iese în cale.

